open-index/open-wikipedia-markdown huggingface dataset:
Salal vannkraftverk

**Salal vannkraftverk** er et vannkraftverk i India. Det er installert i en demning med samme navn på elva Chenab, i delstaten Jammu og Kashmir, India. Den totale installerte vannkraftytelsen er 690 MW. Anlegget stod ferdig utbygd i 1987, og ble utvidet i 1994

## Se også
* Liste over verdens største vannkraftverk

## Eksterne lenker
* 
* An Energy Overview of India – Department of Energy, USA.
* Salal – NHPC Limited.
Chisapani-demningen

**Chisapani-demningen** er en planlagt demning med et mulig vannkraftverk som har vært under posjektering i Karnali-kløfta i elva Ghaghara i Nepal. Det er utredet en totaleffekt på mellom 3&nbsp;600 og 10&nbsp;800 MW, og vil i så fall bli et av verdens største. Dette prosjektet er derimot inntil videre stilt i bero. Det er prosjektert installasjon av inntil 18 turbiner, hver på 620 MW.

Anlegget vil utnytte et vannføreområde på 43&nbsp;679 km² dersom det bli utbygd, og vil nedenfor demningen kunne gi irrigasjon til landruksområdet på 2&nbsp;380 km² i Nepal og 32&nbsp;000 km² i India.
Pavel Tsjerenkov

**Pavel Aleksejevitsj Tsjerenkov** (russisk: Павел Алексеевич Черенков; født , død 6. januar 1990) var en sovjetisk fysiker som vant Nobelprisen i fysikk i 1958 «for oppdagelsen og tolkningen av tsjerenkoveffekten».

I 1934 observert Tsjerenkov et utslipp av blått lys fra en flaske med vann som var blitt utsatt for radioaktiv stråling. Dette fenomenet som var knyttet til atomære partikler som bevegde seg med hastigheter større enn lysets hastighet i det lokale medium, viste seg å være av stor betydning i senere eksperimentelt arbeid innen atomfysikk, og for studier av kosmisk stråling. Dette ble senere kalt Tsjerenkov-effekten og er blitt en del av standardutstyret i atom-forskningen for å observere eksistensen og hastigheten av høyhastighets partikler.

Tsjerenkov har også deltatt i utviklingen og byggingen av elektron-akseleratorer, og i undersøkelser av foto-kjernefysisk og foto-meson-reaksjoner. 

Han ble tildelt en rekke priser i Sovjetunionen. Den første prisen fikk han i 1946, og han fikk ytterligere to priser i 1952 og 1977. I 1958 ble han tildelt Nobelprisen i fysikk for oppdagelsen av Tsjerenkov-effekten. Han ble også tildelt medalje og ble utnevnt som Helt av Sovjetunionen for sitt sosialistiske arbeid i 1984. 

## Biografi
Tsjerenkov ble født 1904 av Alexej Tsjerenkov og Marija Tsjerenkov i landsbyen Novaja Tsjigla (i dag i Voronezj oblast).

I 1928 ble han uteksaminert fra statsuniversitetet i Voronezjs matematikk og fysikk fakultet. I 1930 tok han en stilling som seniorforsker ved Lebedevs fysisk institutt i Moskva. Samme året giftet han seg med Maria Putintseva, de hadde en sønn, Alexej, og en datter, Jelena.

Tsjerenkov ble forfremmet til leder i sitt departement og i 1940 fikk en doktorgrad i fysikk-matematiske fag. I 1953 ble han professor i eksperimentell fysikk.

Han døde 6. januar 1990 grunnet obstruktiv gulsott og ble begravet i Novodevitsjijkirkegården.

## Referanser




## Eksterne lenker
*
Haditha-demningen

**Haditha-demningen** er en demning med et vannkraftverk i irak, plassert i elva Eufrat nær byen Haditha. Det har en total installert vannkrafteffekt på 660 MW, og ble igangsatt i 1986, etter anleggsarbeider som startet i 1978.

Demningen er 57 meter høy og hele 8&nbsp;933 meter lang. Reservoaret kalles *Qadisiyah-sjøen* og har et areal på 500 km². Oppdemmet vannmengde er anslagsvis 6&nbsp;000 – 8&nbsp;000 millioner m³.

Det er 3 demninger på Eufrat i Irak. I rekkefølge ovenfra er de: Haditha-demningen (660 MW), Ramadi-demningen og Fallujah-demningen.

## Eksterne lenker
* UACE – «350 MW added to Iraqi National Power Grid at Al Haditha».
Stian Presthus

**Stian Presthus** (født 1982) er en norsk skuespiller og programleder. Han er kjent som den norske stemmen til Georg i *[[Georg, jungelens konge (TV-serie, 2007)|Georg, jungelens konge]]*, Erling i *[[Erling og Bernt på nye eventyr]]*, pubertetsfeen i *[[Newton (TV-program)|Newton]]* og som programleder i *[[Super Barne-TV]]* på  NRK Super. Høsten 2009 ble han programleder i NRKs nye barne-program *[[Superia (TV-program)|Superia]]*, som var basert på videospillet Superia, utgitt av NRK Super i samarbeid med BBC, og i 2012 gikk han inn som programleder i Supernytt på NRK Super. 

Presthus er utdannet ved Fjernsynsfagene på Høgskolen i Lillehammer. 

## Karriere
* 2016–2021: Rollen som Presthus i *[[Side om side]]*
* 2016–2022: Medvirkende i *[[FlippKlipp Studio]]* (NRK Supers YouTube-satsing)
* 2015: Medvirkende i NRKs underholdningsprogram ''Svart humor''
* 2012: Programleder i *[[Supernytt (TV) |Supernytt]]*, på NRKSuper
* 2009–2010: Programleder i *[[Superia (TV-program)|Superia]]*, på NRKSuper
* 2008: Rollen som Georg i *[[Georg, jungelens konge (TV-serie, 2007)|Georg, jungelens konge]]*, tegnefilmserie (stemmeskuespiller)
* 2006: Rollen som pubertetsfeen i *[[Newton (TV-program)|Newton]]*
* 2005: Rollen som Lyrico i *[[Lyriakafabrikken]]*, Barne-TV på TV 2
*2001: Rollen som Il dottore (doktoren) i *[[Commedia de'll arte]]*, ved Trondheim katedralskole
* 2000: Rollen som Lars i *[[Paraplymannen]]*, en film av Kenneth Larsen
* 2000: Rollen som Leon i *[[Orkesteret]]* av Jean Anouilh
Romeo (Ketil Stokkans sang)

**«Romeo»** er en norsk popsang som vant Melodi Grand Prix 1986, og som var Norges bidrag i Eurovision Song Contest 1986. Den er komponert og framført av Ketil Stokkan. I Eurovision Song Contest 1986 kom sangen på tolvteplass. 

## Melodi Grand Prix
Sangen var én av rundt 750 melodier som ble sendt inn til Melodi Grand Prix 1986, og den ble plukket ut til å delta i den norske finalen i Stavanger Forum lørdag 22. mars 1986. Der var den det andre bidraget ut på scenen, og etter at sju juryer hadde stemt, vant «Romeo» med 70 poeng. Den ble dermed Norges bidrag til Eurovision Song Contest i Bergen samme år.

## Eurovision Song Contest
Sangen var det fjerde bidraget ut på scenen i Grieghallen om kvelden 3. mai 1986, etter Frankrikes Cocktail Chic med «Européennes» og før Storbritannias Ryder med «Runner in the Night».

Da avstemningen var ferdig, hadde «Romeo» fått 44 poeng og ble nummer 12 av 20 deltakere.
**Poeng**

Oversikt over poeng til «Romeo» i Eurovision Song Contest 1986:

Før musepekeren over flagget for å se navnet på landet. Land som ikke ga poeng til Norge, er ikke med i oversikten.

## Om sangen
«Romeo» lå fire uker på VG-lista med femteplass som beste notering, men sangen og albumet ble likevel ingen stor salgssuksess. Albumet *[[Romeo (album)|Romeo]]* solgte bare 7500 eksemplarer, og plateselskapet Slagerfabrikken tapte rundt 750&nbsp;000 kroner på utgivelsen. Selskapets Audun Tylden innrømmet at de forregnet seg: «Vi trodde vi skulle få mer igjen efter alle pengene og all innsatsen vi la ned i Bergen. Det har aldri skjedd at en norsk Grand Prix-artist har solgt så dårlig.» sa Tylden.

**Teksten**

Stokkan henvdender seg til objektet som sangens jeg-person begjærer. Han synger om dennes utarbeidete forberedelser med å «forføre deg». Uheldig for ham synes tilnærmelsene å ha vært for ovrerivrige, for han synger: «Min største lykke var å ta på dæ/Min største dumhet var å klå». Kvinnen sammenlikner ham ugunstig med Romeo og forteller ham at: *«Gudene skal vite at du aldri blir en Romeo, Romeo, prøv å ta det me' ro»*.

Sangen gjorde seg kanskje mest bemerket for sceneopptredenen. Med seg på scenen hadde Ketil Stokkan med seg Jonny Nymoen og Olav Klingen fra Great Garlic Girls på scenen. Det var første gang dragartister deltok i Melodi Grand Prix og Eurovision Song Contest.

**Innspilling**
*Ketil Stokkan. Utgitt på singelen Desperado DS 34 i 1986. Arrangør var Rolf Løvland. Produsent var Anders Engberg.

## Listeplasseringer

## Referanser
Solveig Hareide

**Solveig Margrethe Hareide** (født 1983) er en norsk programleder i barne- og ungdomsprogrammer i NRK, blant annet *[[Påskemorgen (TV-program)|Påskemorgen]]* og *[[Newton (TV-program)|Newton]]*.

Hareide er født og oppvokst i Florø, men flyttet til  Trondheim i 2010. Hun var programleder i *Newton* fra 2008 til 2010. I 2010 laget hun ti episoder av barne-TV-serien *[[Solveig og Kosinus]]* sammen med Kari Eldøen Hansen. Serien fikk tre sesonger til - den siste kom høsten 2013. I tillegg var de forfattere av Kosinus bøkene.

Solveig Hareide har også styrt TV-delen av NRK Urørt der 15 000 band har sin egen profil på nettet. 

## Referanser


## Eksterne lenker
* 
*
Superia (TV-program)

***Superia*** er et norsk barneprogram som gikk på NRK Super fra 2009 til 2010. Serien var basert på videospillet *[[Superia]]* og var første gang NRK produserte et TV-program basert på videospill. Programmet ble ledet av Stian Presthus som sammen med roboten KIM, en multifunksjons «droidekompis» som også hjalp spillerne, gav tips og fortalte om triks. Programmet gikk på søndagsmorgenen.

## Referanser


## Eksterne lenker
*
Sanktuda 1 vannkraftverk

**Sanktuda 1 vannkraftverk** er et vannkraftverk under utbygging ved elven Vakhsj i Tadsjikistan. Vannkraftproduksjonen skal bli installert med en effekt på 671 MW . Anlegget er planlagt å stå fullt ferdig i 2009.
Storåsen

** Storåsen ** er en ås vest for Ulvevannet i Marker kommune i Østfold. Den har en høyde på 306 meter over havet og er det sjuende høyeste punktet i Østfold av åsene med primærfaktor på minst 50 meter.

## Se også
* Fjell i Østfold

## Referanser
Simon Jacob Engelhart Jørgensen

**Simon Jacob Engelhart Jørgensen** (født 13. juli 1856 i Laget ved Risør, død 1926) i Melbourne var en norsk sjøkaptein og oppfinner. Jørgensen konstruerte verdens første overbygde livbåt, Storm King, i 1888. Sammen med styrmann Johannes Nielsen fra Havsten ved Arendal seilte de fra London 13. september 1889 og ankom Australia i juni 1890. Reisen gikk via Madeira, Brasil og Sør-Afrika. De krysset Atlanterhavet to ganger, seilte det på langs og krysset Indiahavet på sin lange ferd.

Jørgensen var sønn av Ole Jørgensen og Elisa Amalie Knudsen. Han hadde tre eldre og fem yngre søsken. Jørgensen ble gift 8. september 1886 i Melbourne (Australia) med Nora Johanna f. Schreiber. Sammen fikk de seks barn. Familien bosatte seg i Australia og en av sønnene, Justus Jorgensen (1893–1975), ble en anerkjent kunstmaler og arkitekt i Australia.

Jørgensens familie var eiere av elleve til dels store seilskuter som seilte på Østersjøen, til England, Nord- og Sør-Amerika samt til Australia. Videre omfattende forretning, skipsbyggeri og en stor slektsgård som var langt forut for sin tid innen husdyrhold og oppdrett av nye storferaser.

Som tidens skikk var, mønstret Jørgensen på en av farens skuter allerede 14½ år gammel. Han avanserte raskt i gradene og som 21-åring ble han skipsfører/kaptein. Han fikk styrmannspatent 9. august 1876 og skipperpatent 29. mai 1878.

Jørgensen seilte og mønstret senere på følgende skuter i familiens eie:
* på fullriggeren «Emanuel» (bygget i Laget i 1861. 614 br. tonn. Hugget i 1886. Reder Ole Jørgensen) 12. mars 1872 som sjømann (mønstret av 27. desember 1872) 
* på barken «Lauget»(bygget i Laget i 1870. 553 br. tonn. Forliste i 1905. Reder/eier 1870-90 Ole Jørgensen) 12. juni 1873 som matros (mønstret av 10. november 1874) 
* på «Sommeren»((bygget i Laget 1875. 625 br.tonn. Strandet 1881, reparert og solgt til Portugal. Eier/reder 1875-81. Ole Jørgensen) 24. august 1876 som 2.-styrmann/1.-styrmann (mønstret av 4. september 1877) 
* på fullrigger «Emanuel» 6. mars 1878 som 1.-styrmann/skipsfører (mønstret av 5. oktober 1878) 
* på fullrigger «Ragna» (bygget i Drammen i 1878. Grunnstøtte og ble vrak v/ Savannah/USA 31. august 1898. 1144 br.tonn. Eier/reder 1882-91 Ole Jørgensen m.fl.) Flere perioder om bord. Skipsfører fra 24. oktober 1881 til mai 1888 og fra 1891 til han mønstret av i 1894.

## Referanser


## Eksterne lenker
* Sjøhistorisk database, «Emanuel»
* Sjøhistorisk database, barken «Lauget»
* Sjøhistorisk database, «Sommeren»
* Sjøhistorisk database, fullrigger «Ragna» (1878)
Miroslav Brozović

**Miroslav «Meho» Brozović** (1917–2006) var en kroatisk fotballspiller som deltok i de olympiske leker 1948 i London.

Brozović fikk olympisk sølvmedalje i fotball under Sommer-OL 1948 i London. Han var på det jugoslaviske laget som kom på andreplass i fotballturneringen. Jugoslavia vant åttendedelsfinalen med 6–1 over  og i kvartfinalen beseiret de  med 3–1, samme resultat som de vant med i semifinalen over . Finalen tapte de med 1–3 til .

Brozović spilte 17 landskamper for Jugoslavia i perioden 1940–1948.

## OL-medaljer
* 1948  London -  Sølv i fotball  Jugoslavia

## Referanser


## Eksterne lenker
*
The Sheik of Araby

***The Sheik of Araby*** er en amerikansk sang fra 1921 med tekst av Harry B. Smith og Francis Wheele, og melodi av Ted Snyder. Sangen ble svært populær, og et av versene i sangen siteres i romanen *[[The Great Gatsby]]* av F. Scott Fitzgerald. 

Den ble komponert etter at Rudolph Valentino gjorde suksess med filmen ''The Sheik''. I 1926 ble teksten forandret av Billy Rose, og navnet på sangenble endret til «That Night in Araby».

## Innspillinger av andre artister og band
* Don Albert's band 
* Fats Waller & His Rhythm 
* Fats Domino 
* George Lewis 
* The Beatles 
* Django Reinhardt and Stephane Grappelli  
* Louis Prima 
* Harry Connick, Jr
* Sidney Bechet
* Leon Redbone 
* Spike Jones and his City Slickers.
* The Colts 
* Duke Ellington 
* Lou Monte 
* John Miller and the Heartbreakers
* Jimmy Buffett
* Ray Stevens
* Tiny Bradshaw

## Eksterne lenker
* Instrumentalversjon med Django Reinhardt og Hot Club de France på YouTube
José Beyaert

**José Beyaert** (født 1. oktober 1925 i Lens, død 11. juni 2005 i La Rochelle) var en fransk syklist som deltok i de olympiske leker 1948 i London.

Beyaert ble olympisk mester i sykling under Sommer-OL 1948 i London. Han vant landeveisrittet over 194,6 kilometer individuelt og en olympisk bronsemedalje med det franske laget som kom på tredjeplass i landeveisrittet i lag. De andre på laget var Alain Moineau, Jacques Dupont og René Rouffeteau.

## OL-medaljer
* 1948  London -  **Gull** sykling, landeveisritt 194,6&nbsp;km 
* 1948  London -  Bronse sykling, landeveisritt 194,6&nbsp;km, lag  Frankrike

## Referanser


## Eksterne lenker
*
Dead Flowers

**Dead Flowers** ble etablert 1987 og er ett av Trøndelags lengstlevende rockeband.
Bandet har fem plateutgivelser med egne låter bak seg. Det ble startet og frontes av vokalist Joar Aksnes
som også skriver tekst og musikk. DF hadde de første årene en del utskiftinger, men har siden 1997 bestått av:
Joar Aksnes, Terje Walder, Øistein Nordtømme, Espen Sundby og Kenneth Aksnes.

## Diskografi
*In The Shade – 1989
*Ruled By Downers – 1994
*White Mans Burden – 1999
*Any Given Monday – 2001
*Homecoming – 2005

## Eksterne lenker
*
Joar Aksnes

**Joar Aksnes** (født 1962) er musiker og låtskriver fra Verdal, Nord-Trøndelag.
Han er mest kjent som vokalist og frontfigur i bandet Dead Flowers,
som har gitt ut fem plater siden starten i 1987 med tekst og musikk av Aksnes.

## Referanser


## Eksterne lenker
*
Valenciennes (andre betydninger)

**Valenciennes** kan referere til:
* Valenciennes, fransk by
** Valenciennes FC, fotballag
* Achille Valenciennes, fransk zoolog
Glassfisk

**Glassfisk** kan sikte til:

* Asiatiske glassfisker (Ambassidae), en gruppe abborfisker
** Liten glassfisk (*Parambassis lala*)
* Glassfisker (Pempheridae), en gruppe piggfinnefisker
* *[[Kryptopterus]]*, en gruppe maller
** Glassmalle (*Kryptopterus minor*)
** Indisk glassmalle (*Kryptopterus bicirrhis*)
40 Year-Old Virgin

***40 Year-Old Virgin*** er en amerikansk komedie fra . Filmen ble regissert av Judd Apatow, som også skrev filmens manus sammen med hovedrolleinnehavaren Steve Carell.

Filmen handler om en middelaldrende mann, Andy Stitzer (spilt av Steve Carell) som jobber på en elektronikkbutikk.
Han har en stor hemlighet som ingen annen enn han selv kjenner til, han har aldri hatt seksuell omgang med en kvinne tidigere i livet.
En kveld når han har blitt budt til en pokerkveld med sine arbeidskammerater begynner de fortelle om sine "eventyr" i sengen med diverse damer. Når Andy skal fortelle om "sin greie" så blir han nervøs og forsnakker seg.

## Rolleliste (utvalg)

## Eksterne lenker
* 
*
Glassmalle

:*Se også: [[indisk glassmalle]] og [[afrikansk glassmalle]].*
**Glassmalle** (*Kryptopterus minor*) er en fisk. Kroppen er gjennomsiktig og blir opp til 10&nbsp;cm lang, men vanligvis litt mindre i akvarium, hvor de foretrekker åpne områder å svømme på samt beplantede områder å gjemme seg i.

De skiller seg fra andre maller ved at de holder seg i de midtre og øvre vannlagene og ikke på bunnen.

Glassmalle er følsom ovenfor endringer i pH og vannkvalitet.

## Glassmalle og indisk glassmalle
Frem til 1989 ble glassmallen regnet som samme art som den svært like, men noe større indiske glassmallen (*Kryptopterus bicirrhis*). 
Indisk glassmalle er lite tilgjengelig i akvariehandelen, men da mange ikke er klar over at det dreier seg om to forskjellige arter, selges glassmallene ofte feilaktig under navnet «indisk glassmalle».

## Eksterne lenker
* 
*
Gunnar Haarberg

**Gunnar Haarberg** (1917–2009) var en norsk filolog, pedagog og programleder som var ansatt i NRK i en årrekke. Han drev engelskundervisning på radio og ledet en rekke spørreprogrammer på TV. 

## Liv og virke
Etter examen artium ved Trondheim katedralskole i 1937, underviste han ved lokale skoler i Trondheim og Oslo, men dro til London i 1946 for jobb ved BBCs norskavdeling. Han studerte til Cand.philol med engelsk som hovedfag i 1948 ved Universitetet i Oslo der han var hjelpelærer 1948-62.

Han var i årene 1949–1972 engelsklærer i NRK Radio en dag i uken, ved siden av sitt faste virke som lektor i engelsk ved Politiskolen i Oslo 1952-87. I tillegg hadde Haarberg mange bokutgivelser om faget.

Haarberg var programleder for TV-konkurransen ''På ære og samvittighet'' (1958), ''Kvitt eller dobbelt'' (1961–1963), *[[Trekampen]]* (1964), ''Terningen er kastet'' (1964) og ''Øyenvitne'' (1966).

## Privatliv
Haarberg var gift tre ganger. Første gang i 1946 med Kjellaug Eldbjørg Sæland (1918–2003), ekteskap oppløst i 1974. Aandre gang i 1975 med Tone Marie Stenersen (f. 1931), ekteskap oppløst i 1978. Tredje gang i 1979 med Randi Thvedt (1927–2017).

## Utmerkelser
* Deltakermedaljen for sin innsats under den andre verdenskrig.

## Utgivelser
* *The perfect guide. The right way to help tourists and talk to them*, 1958
* *My english friends*, 2. bd., Trondheim 1959
* *On your own in England*, 1960 (2. utg. 1967)
* *Good evening, friends. English for beginners*, 1964
* *E det Kvijtt eller dobbelt?* (Gunnar Haarberg intervjuet av Krestjan Flatlajndet), 1965
* *English just for you*, 1965
* *Engelsk grammatikk for yrkesskolen for handel og kontorarbeid*, 1974

## Referanser


## Eksterne lenker
*
Krinoline

**Krinoline** er et stativ eller skjelett av tynne, bøyelige spiler som tidligere ble båret under en kjole eller et skjørt for å gi plagget en buet, utspent klokkeform fra midjen og ned. Betegnelsen kan også brukes om en underkjole eller et skjørt med et slikt spileskjelett. Spilene kan være av stålfjærer, rotting eller fiskebein laget av hvalbarder. Krinoliner var vanlig i vestens damemote i 1850- og 60-årene. Navnet brukes også om liknende fiskebeinsskjørt på 1500- og 1700-tallet, henholdsvis vertugaden i den spanske renessansemoten og den franske panieren.

Ordet *krinoline* kommer fra fransk *crinoline* og italiensk *crinolino*, som igjen er dannet av de latinske ordene *crinis*, som betyr «hår», og *linum*, «lin». Betegnelsen ble opprinnelig brukt om et stivt stoff av hestehår (tagl) og lin eller en kjole eller et skjørt som ble laget av slikt stoff og der nederdelen buet utover.

## Annen betydning

Krinoline er også et konisk formet understell eller bærestativ til mindre kanoner.

## Se også

* Vertugade (vertugadin, vertugale), klokke- eller traktformet fiskebeinsskjørt eller vattert hoftekrans på 1500-tallet
* Panier, brede fiskebeinsskjørt på 1700-tallet
* Tournure (også kalt kø), pute eller stålstativ for å gi damedrakten større bakdel, 1870- til 1890-tallet
* Korsett, stramt snøreliv eller livstykke med spiler

## Eksterne lenker
* 
*
Nikolaj Jarosjenko

**Nikolaj Aleksandrovitsj Jarosjenko**, (ukrainsk: Микола Олександрович Ярошенко - Mykola Oleksandrovytsj Jarosjenko, russisk: Николай Александрович Ярошенко, født  i Poltava som det senere Ukraina, død  i Kislovodsk), var en russisk kunstmaler av ukrainsk opphav.

## Liv og virke
### Bakgrunn
Jarosjenko var født i byen Poltava, Tsar-Russland (nå Ukraina) som sønn av en offiser i den russiske armeen. 

### Militær og maler
Jarosjenko valgte selv en militær løpebane, men studerte også kunst ved Ivan Kramskojs tegneskole (1866 og –67) og senere viderestudium ved St. Petersburgs kunstakademi i årene 1874 til –76.

I 1876 var Jarosjenko et ledende medlem av en gruppe russiske malere som kalte seg for Peredvizjniki. Han fikk kallenavnet «Peredvizjnikis samvittighet» for sin integritet og sine prinsippfaste holdninger.

### Sjangermaler
Jarosjenko malte først og fremst mange portretter, sjangermalerier og laget flere tegninger. Sjangermaleriene hans skildrer tortur, slit, overgrep mot mennesker, men også frukt og badeskikker. I de to siste tiårene av det 19. hundreåret var han en av de ledende malerne av de russiske realisme-kunstnerne.

Jarosjenko trakk seg tilbake fra sin stilling som generalmajor i 1892. Han la ut på mange reiser, både innenlands og til andre land i Europa, til Midtøsten og fjerne østen. 

Han bodde sine siste år i Kislovodsk i Kaukasus, der han døde og ble begravet.
Fil:Слепцы.jpg|Group of Blind People (1879)
Fil:Gypsy Woman.jpg|Gypsy Woman (1886)
Fil:Vladimir Solovyov 1892 by Nikolay Yarochenko.jpg|Portrait of philosopher Vladimir Soloviev (1892)
Fil:Funeral of Firstborn 1893.jpg|Funeral of Firstborn (1893)
Fil:Кавказ. Тебердинское озеро.jpg|Lake Teberdinsky, Caucasus (1894)
Fil:La testa del prigioniero.jpg|The Prisoner's Head (før 1898)


## Referanser


## Litteratur
* *Федосеенко Л.* «Террористка» // Филателия СССР. — № 11. — 1974. — С. 30.
* *Прытков В. А.* Н. А. Ярошенко. М., 1960.
* Товарищество передвижных художественных выставок. Письма, документы. 1869—1899. В 2-х т. — М.: Искусство, 1987.
* *Трусова Наталья Николаевна (урождённая Купчинская)* (1884—1969). Воспоминания. — В кн.: Секлюцкий В. В. Николай Александрович Ярошенко. Ставрополь, 1963, с. 103—105. — В ст. «Встреча с племянницей Ярошенко».

## Eksterne lenker
*
Abram Arkhipov

**Abram Jefimovitsj Arkhipov** (russisk: Абрам Ефимович Архипов; født  i landsbyen Jegorovo i det som i dag er Rjazan oblast, død 25. september 1930 i Moskva) var en russisk kunstmaler av den realistiske skolen. Han var medlem av kunstnerfellesskapet Peredvizjniki så vel som Russlands Kunstnerforening.

## Liv og virke
### Bakgrunn
Abram Arkhipov var født inn i en religiøs, russisk-ortodoks familie småbønder. Han forlot hjemstedet i 1877 for å begynne studier ved Moskvas skole for maling, arkitektur og skulptur. I Moskva kom han under innflytelse fra forskjellige russiske malere, blant annet Vasilij Perov, Vasilij Polenov og Vladimir Makovskij. 

I 1883 begynte Arkhipov å studere ved Det keiserlige kunstakademiet i St. Petersburg. Han oppholdt seg der i to år, før han returnerte til Moskva, hvor han fullførte kunststudiene sine.

### Kunstner
Arkhipov ble med i kunstnerfellesskapet Peredvizjniki i 1889, og sluttet seg til Russlands Kunstnerforening i 1903.

Russiske kvinners liv er et tema som går igjen i kunstverkene hans. Noen av maleriene basert på ideretningen realismen, skildrer grusomme scener fra kvinners hverdag. Arkhipov malte også flere bilder av bondekvinner i landsens Russland. Han viser dem frem i livaktige, tradisjonelle kjoler og nasjonaldrakter. Akkurat som andre i Russlands Kunstnerforening malte Arkhipov jevnlig en plein air. Han reiste også til Nord-Russland og kysten av Kvitsjøen og malte scener derfra.

Arkhipov underviste ved Moskvas skole for maling, arkitektur og skulptur, der han tidligere hadde studert. Arkhipov meldte seg inn i «Kunstnerforbundet i det revolusjonære Russland» i 1924, og i 1927 ble han tildelt tittelen *Folkets kunstner av [[Sovjetunionen]]*.

## Referanser


## Eksterne lenker
* 
*  Biografi hos ArtRoots
Kongsbergmarken

**Kongsbergmarken** er et årlig stevne som blir holdt på Kongsberg siste uken i februar hvert år. I tilknytning til dette stevnet er det også en årlig kappleik, Markenskappleiken, som blir arrangert på Lågendalsmuseet siste lørdag i februar.

Kongsbergmarken er et av de eldste årlige stevnene som er holdt ved like i Norge. Bakgrunnen for stevnet var kravet om handel
mellom kaupstaden Kongsberg og bygdene omkring. De første årene var gruvesamfunnet svært lukket, men ettersom det ikke ble tilført varer, kom det til oppstand allerede i 1628. Kongen fastsatte da en årlig marken, som snart ble utvidet til tre markner i året, for å føre varer til gruvearbeiderne. Disse stevnene utviklet seg til Kongsbergmarken.

Kulturhistorisk kom denne marken til å bety mye for utvekslingen av norsk folkemusikk. Her møttes fehandlere og bønder 
fra Hallingdal, Numedal, Valdres og Telemark, og spillemenn fra alle disse dalførene møttes og byttet slåtter. Kongsbergmarken kom til å avlaste den noe eldre markedsplassen på Bragernes, Drammensmarken.

Kongsbergmarken blir nå opprettholdt som en årlig vinterfestival.
Arkhip Kuindzji

**Arkhip Ivanovitsj Kuindzji** (russisk: Архип Иванович Куинджи, ukrainsk: Архип Іванович Куїнджі; født  i Mariupol (dagens Ukraina), død  i St. Petersburg) var en ukrainsk  landskapsmaler. Han var i en periode tilknyttet Peredvizjniki-gruppen.

## Læreår
Kuindzji var født i Mariupol, men bodde i byen Taganrog i barndommen. Han vokste opp i en fattig familie, faren var en greskættet skomaker. Arkhip var seks år gammel da foreldrene døde, og fra da av måtte han selv skaffe seg et levebrød. Han arbeidet på en byggeplass hvor det ble reist en kirke, gjette husdyr og arbeidet i butikken til en maiskjøpmann.

Over en periode på fem år, fra 1860 til 1865, arbeidet Kuindzji som retusjerer i Isakovitsjs fotoatelier i Taganrog. Kuindzji åpnet sitt eget fotoatelier, uten å lykkes med driften. Etter det forlot Kuindzji Taganrog og dro til St. Petersburg.

I stor grad lærte Kuindzji seg å tegne og male ved selvstudium. For å perfeksjonere seg studerte han maling ved Det keiserlige kunstakademiet fra 1868. I sine tidlige år var han påvirket av Ivan Ajvazovskijs bilder. Han sluttet på kunstakademiet i 1872 og arbeidet som frilanser. Maleriet «Na ostrove Valaam» («På Valaam-øya») var det første kunstverket som Pavel Tretjakov kjøpte til sitt kunstgalleri. I 1873 stilte Kuindzji ut bildet «Snøen», som han året etter fikk bronsemedalje for ved *International Art Exhibition* i London.

## Modne år
Kuindzji var aktivt medlem  av Peredvizjniki-gruppen fra 1875 til 1880. Peredvizjniki arrangerte vandreutstillinger av bilder malt i realistisk stil. I midten av 1870-årene laget han, i Peredvizjniki-bevegelsens ånd, flere malerier der landskapsmotivet ble gitt en form som skulle understøtte konkrete, sosiale assosiasjoner («Glemt landsby», 1874; og «Tsjumatskij-stien», 1875; begge i Tretjakovgalleriet). Etter 1880 stilte han ikke ut sine verk.

I sin modne periode higet Kuindzji etter å overføre de mest ekspressive og lyssterke forholdene i naturen til lerretet. Han benyttet seg av sammensatte billedkomposisjoner (f.eks. høy horisont), og konstruerte panoramautsikter. Ved bruk av lyseffekter og intense farger holdt i rene fargetoner, skapte han forestillinger av illuminasjon, opplysing. Blant de mest kjente maleriene fra denne tiden er «Den ukrainske natten» (1876), «Bjørkhol» (1879), «Etter et tordenvær» (1879), alle tre i Tretjakov-galleriet, og «Natt på Dnepr» (1880) i Russlands museum i St. Petersburg. Hans senere verk er minneverdige gjennom sine dekorative effekter bygget på distinkt fargelegging.

Kuindzji underviste ved St. Petersburg kunstakademi. Han var professor der fra 1892, ledende professor i landskapsavdelingen etter 1894. Han ble oppsagt i 1897 for å ha gitt støtte til en studentprotest. Blant elevene hans var kunstnere som Arkadij Rylov, Nicholas Roerich og Konstantin Bogajevskij. Kuindzji tok initiativet til dannelsen av *Kunstnerforbundet* (1909; senere fikk selskapet navn etter A.I. Kuindzji).

## Referanser
Øystein Slettemark

**Øystein Slettemark** (født 20. august 1967 i Rio de Janeiro) er en norsk-grønlandsk skiskytter og langrennsløper, bosatt i Nittedal. Han representerer Nuuk Biathlonklub og har konkurrert internasjonalt for Grønland (i skiskyting) og Danmark (i langrenn samt skiskyting i OL) siden 2000. Han har også vært leder for det grønlandske skiskytterforbundet.

Slettemark konkurrerte i juniorklassene i langrenn med blant annet Bjørn Dæhlie og Kristen Skjeldal, men oppnådde aldri de store resultatene. Etter militærtjeneste og studier flyttet han i 1994 fra Norge til Grønland sammen med sin grønlandske kone Uiloq Helgessen Slettemark. Han tok opp igjen skikarrieren, og begynte med skiskyting høsten 2001. Uiloq Slettemark er for øvrig Grønlands beste kvinnelige skiskytter.

Øystein Slettemark debuterte i verdenscupen i skiskyting på sprinten (10 km) i Hochfilzen i 2001 med 113.-plass av 123 deltakere. Hans beste plassering i verdenscupen er en 49.-plass (av 66 deltakere) på sprinten i Fort Kent i Maine, USA i 2004. I VM er hans beste plassering 77.-plass (av 103 deltakere) på sprinten i Antholz i 2007. Han har deltatt i VM hvert år siden 2003, men ikke i OL i 2006. Under VM i Pyeongchang i 2009 var han den tredje eldste utøveren, etter Athanassios Tsakiris fra Hellas og Slettemarks kone Uiloq Slettemark.

Slettemark gikk 50 km langrenn for Danmark i VM i Val di Fiemme i 2003 og Liberec i 2009. I 2003 ble han nummer 54 av 63 deltakere, på fellesstarten i 2009 ble han tatt igjen med en runde og fikk ikke fullføre konkurransen. Hans beste plassering i et internasjonalt langrenn er en 14.-plass i et FIS-renn (10 km) i Davos i 2002.

Han har vunnet Arctic Circle Race, et grønlandsk etappeløp i langrenn, 4 ganger, i 2002, 2004, 2006 og 2007.

Øystein Slettemark deltok for Danmark i OL i Vancouver i 2010.

Slettemark er for øvrig nevø av kunstneren Kjartan Slettemark og bror av juristen Guro Slettemark.

## Referanser


## Eksterne lenker
* 
* OnLine: Et ski-ægtepar med mod, drømme, vilje & styrke (nr. 1 2005, s. 6-8)
Nikolaj Kasatkin

**Nikolaj Aleksejevitsj Kasatkin** (russisk: Николай Алексеевич Касаткин, født  i Moskva, død 17. desember 1930 i Moskva) var en russisk kunstmaler.

## Liv og virke
Kasatkin studerte i tiden 1873&ndash;1883 under Vasilij Perov ved Moskvas skole i maling, skulptur og arkitektur. Selv underviste han ved samme lærested fra 1894 til 1917. Fra 1891 var han medlem av Peredvizjniki-gruppen. I 1922 meldte han seg inn *Kunstnerforbundet i det revolusjonære Russland* (AkhRR – Assoziazija chudoshnikow Rewoljuzionnoi Rossii).

I den første tiden malte Kasatkin sjangerbilder. Han viet seg så til å skildre livet til arbeiderne og gruvefolket i Donetsk-bekkenet, for eksempel gruvearbeideren. Blant de fremste verkene hans fra denne tiden er «Trekkdyret» (1885), «Gruvearbeiderske» (1894) og «Skiftombytte» (1895). Disse maleriene bygger på inntrykk fra noen av reisene han hadde foretatt i Donetsk-bekkenet og Ural i årene fra 1892 til 1897.

Inntrykk fra den revolusjonære tiden 1905-1907 kommer til syne i bilder som «Arbeiderkamper» (1905) og «Arbeidersker stormer en fabrikk» (1906). Med disse og andre verk ble Kasatkin en veiviser for den sosialrealistiske stilretningen.

I tiden mellom 1906 og 1910 reiste han i det europeiske utland. Disse reisene førte han til Finland, Norge, Sverige, Italia og til Tyrkia. Etter oktoberrevolusjonen tok Kasatkin del i den  kulturelle og samfunnsmessige omveltningen i hjemlandet.

## Referanser


## Eksterne lenker
*
Margrethe Røed

**Margrethe Røed** (født 1976) er en norsk skuespiller og programleder i NRK. Hun har vært knyttet til Barne-TV og Super Barne-TV på TV- og radiokanalen NRK Super, senere også ''Melodi Grand Prix Junior''.

Hun tok i 2001 cand.mag. ved NTNU i Trondheim i fagene teater, drama og musikk.   

Etter et par år frilans fikk hun sommeren 2004 jobb som programleder i NRKs Barne-TV. Hun var gravid da hun deltok i ''Skal vi danse'' 2009 på TV 2 sammen med Asmund Grinaker. Røed har også vært med i TV-programmene ''Beat for beat'' og ''De ukjente''. I sesongene 2010–11 og 2011–12 spilte hun hovedrollen, «Turte», i teaterversjonen av ''Jul i Blåfjell'' på Folketeateret. Røed har siden 2010 vært programleder i *[[Julemorgen]]* på NRK. Hun har siden 2011 også ledet ''Melodi Grand Prix Junior'' og vært programleder i ''Amigo Grande'' på NRK og NRK Super. I 2021 var hun deltager i andre sesong av ''Kompani Lauritzen''. 

## Referanser


## Eksterne lenker
*
Stig Jens Harris

**Stig Jens Harris** (født 3. mars 1963) er en norsk advokat med møterett for Høyesterett. Han ble cand. jur. i 1990 og har jobbet som politifullmektig, før han i 1993 startet i Advokatfirmaet Harris, som hans bestefar Sam Harris grunnla og som hans far Stig B. Harris jobbet i. Han ble partner i firmaet i 1997.

Han fikk møterett for Høyesterett i 2006.

## Eksterne lenker
* Stig J. Harris harris.no
Ey sham

**«Ey sham»** (hebraisk: אי שם, norsk: *Et sted*) var Israels bidrag i Eurovision Song Contest 1973. Sangen er skrevet av Nurit Hirsh, med tekst av Ehud Manor. Artisten Ilanit framfører den, og sangen kom på fjerdeplass i konkurransen.

## Bakgrunn
Sangen var Israels første bidrag i Eurovision Song Contest, og Ilanit framførte den på hebraisk. Årsaken til at Israel fikk delta i en europeisk sangkonkurranse, skyldes at Israel ligger innenfor Det europeiske kringkastingsområdet. Den israelske rikskringkasteren er også et fullverdig medlem av Den europeiske kringkastingsunion.
Illanit var sist ut på scenen 7. april 1973, etter Frankrikes bidrag. I avstemningen fikk låten 97 poeng og endte med det på fjerdeplass. Dette er en av de sterkeste debuter i Eurovision Song Contest-historien. Komponisten Nurit Hirsch var også dirigent for det israelske bidraget. Ehud Manor skrev senere seks andre israelske Eurovision-bidrag.

**Teksten**

Sangen er en dramatisk ballade, hvor Ilanit synger om å komme til den brå innseelsen om hva hun må gjøre med sin elsker. Hun synger om at de «går nå», i håp om at «et eller annet sted – der i sammen må vi finne hagen/kjærlighetens hage». Ut fra framføringens tone virker det som om dette er et håp om at paret kan være seg selv uten press fra andre.

## Norsk versjon
C.C. Bøyesen har skrevet en norsk tekst. Den norske tittelen er «Kom dag». Four Jets har spilt inn sangen. Den ble utgitt på LP-platen *Euro-Treff 3* (Nett 513) i 1973.

## Referanser

*Eurovision Song Contest 1973
VM i hundekjøring 2009

**VM i hundekjøring 2009** ble arrangert 20.–25. januar i Daaquam, Canada.

## Medaljevinnere

### Nordisk stil

### Sledehundkjøring

## Kilder
* All Ski-Dogs Championships Elite Medals
* All Sprint Championships Elite Medals
* All Mid Distance Championships Elite Medals
* Tore Johansen, Egil Svendsby (red.) *Sportsboken 2009*, s. 227. Schibsted. ISBN 978-82-516-2705-4.
Andreas Fossnes

**Andreas Fossnes** (født 1984) er en norsk tidligere hundekjører fra Bærum, som tok fem gull under VM i hundekjøring 2009 i Canada. Han representerte Bærum Hundekjørerklubb.

## Internasjonale meritter
* EM-gull snøresykkel 2005 (barmark)
* EM-bronse combined 2005 (nordisk stil)
* VM-sølv snøresykkel 2005 (barmark)
* EM-gull combined 2006 (nordisk stil)
* EM-gull snørekjøring 2006 (nordisk stil)
* EM-sølv snøresykkel 2006 (barmark)
* EM-sølv stafett 2006 (nordisk stil)
* EM-sølv sparkesykkel 2-spann 2006 (barmark)
* VM-sølv snøresykkel 2006 (barmark)
* VM-bronse sparkesykkel 2-spann 2006 (barmark)
* EM-gull combined 2007 (nordisk stil)
* VM-gull sparkesykkel 1-spann 2007 (barmark)
* EM-gull combined 2008 (nordisk stil)
* EM-gull stafett 2008 (nordisk stil)
* EM-gull sparkesykkel 2-spann 2008 (barmark)
* EM-gull snørekjøring 2008 (nordisk stil)
* VM-gull combined 2009 (nordisk stil)
* VM-gull pulk 1-spann 2009 (nordisk stil)
* VM-gull stafett 2009 (nordisk stil)
* VM-gull snørekjøring 1-spann 2009 (nordisk stil)
* VM-gull snørekjøring 2-spann 2009 (nordisk stil)
* EM-gull stafett 2010 (nordisk stil)
* VM-sølv combined 2011 (nordisk stil)

## Medaljer i norske mesterskap

## Referanser
VM i hundekjøring 2007

**VM i hundekjøring 2007** ble arrangert i Gafsele, Åsele kommun i Lappland i Sverige 8.–11. mars.
Åsele kommun var hovedarrangør og Gafsele Slädhundklubb var teknisk arrangør.

## Medaljevinnere

### Nordisk stil

### Sledehundkjøring

## Kilder
* All Ski-Dogs Championships Elite Medals
* All Sprint Championships Elite Medals
Skalarfelt

Et **skalarfelt** er i matematikken en funksjon som tilordner en skalar verdi til et hvert punkt i rommet.  Skalaren kan være et reelt eller komplekst tall og representerer i det første tilfelle ofte en fysisk størrelse.  For eksempel vil temperaturen definert som en funksjon av posisjonen i rommet være et skalarfelt *T*(*x,y,z*) som er bare ett av mange andre felt i fysikken.

## Formell definisjon
Et skalarfelt er en funksjon f\colon D \rightarrow C der definisjonsmengden er en delmengde av et euklidsk vektorrom og verdiområdet er en mengde av skalarer, for eksempel mengden av relle eller komplekse tall.

Navnet skalarfelt blir ofte brukt for funksjoner definert i et euklidsk rom for å skille desse fra vektorfelt eller tensorfelt.

## Potensialteori
I potensialteori studerer en vektorfelt **F** som kan representeres av et skalarfelt *V* ved sammenhengen

: \mathbf{F} = - \nabla V.  

V kalles da et *potensial* eller et *potensialfelt* knyttet til **F**.  Et vektorfelt som kan representeres ved et potensialfelt kalles et *konservativt* felt.

## Bruk i fysikk
Skalarfelt er mye brukt i matematisk modellering i fysikk, for å representere fysiske størrelser som har en romlig variasjon.  For eksempel kan trykk og temperatur i en matematisk modell brukt i værvarsling være representert ved skalarfelt.

Kraftfelt som representerer gravitasjon, elektrostatiske eller magnetiske krefter kan i mange tilfeller representeres ved et potensialfelt.  I væskemekanikk kan vektorfelt som representerer væskehastighet under visse ideelle forhold knyttes til et potensialfelt.
Dekeangliene

**Dekeangliene** var en keltisk stamme som levde på De britiske øyer før den romerske invasjonen i år 43 e.Kr. Dekeangliene levde i det nordlige Wales, men det er uvisst om deres område dekket kun dagens fylker Flintshire og Denbighshire i det nordøstlige Wales eller om det strakte seg lengre vestover.

Stammenavnet til dekeangliene er stavet ulikt og noen presis angivelse finnes ikke; *Deciangli; Decangi; Deceangi; Cangi; Ceangi* eller *Ceangli*. Navnet synes å være fonetisk knyttet til distriktet Tegeingl i Flintshire. 

Det var den romerske legaten Publius Ostorius Scapula som satte i gang invasjon av Wales. Dekeangliene ble angrepet en gang rundt år 48. Det synes som om dekeangliene overga seg uten større motstand, i motsetning til silurene og ordovikene som sto imot lengre og ytte hardere motstand mot de romerske invasjonsstyrkene. Grunnen kan være at dekeangliene ikke hadde noen form for utbygd sentral ledelse av stammen, men var spredt rundt i sitt område i mindre grupper og familier. De var derfor ikke i stand til å organisere en effektiv motstand mot den store og velorganiserte romerske hæren.

Dekeangliene synes å ha levd hovedsakelig i bygdeborger, og en kjede av bosetninger synes å ha strukket seg langs fjellkjeden Clwydian Range som går fra Llandegla i sør til Prestatyn i nord. 

Vi kjenner ikke til at noen romersk festning ble opprettet i dekeanglienes område, og heller ikke om romerne anla en by der, skjønt en festning for hjelpetropper i *Canovium* (Caerhun) var antagelig på deres landområder. En sivil bosetning kan ha oppstått rundt denne. Muligheten til å utvinne bly i Halkynfjellene ved dagens landsby Halkyn synes å ha vært kjent av romerne før de invaderte området. I tillegg var det kobbergruver i Pen y Gogarth (engelsk: *Great Orme*) i nærheten av Llandudno.

## Se også
*Liste over keltiske stammer

## Eksterne lenker
* Deceangi hos Roman-Britain.org
* Deceangli hos Romans in Britain
Helsingfors bokmässa

**Helsingfors bokmässa** (finsk: *Helsingin kirjamessut*) finner sted hvert år i Helsingfors. Messen ble etablert i år 2000, og har siden blitt arrangert hvert år i slutten av oktober måned. Messen varer fire dager. 

Bokmessen arrangeres av Helsingfors Mässcentrum, Finlands Förlagsförening og bokhandlarnas förbund Kirjakauppaliitto. Messen er Nordens største bokmesse og Helsingfors Mässcentrums' største arrangement. I 2024 hadde messen besøksrekord med nesten 98&nbsp;000 besøkende, den forrige rekorden ble satt i 2019 da nesten 92&nbsp;000 besøkte arrangementet. 

## Messens tema
 
*2005 Tema: Bildning. 
*2006 Temaland: Storbritannia, Tema: Tillåter du? 
*2007 Temaland: Norge, Tema: Boken i livet – livet i boken.
*2008 Tema: Boken har sina sidor. 
*2009 Temaland: Sverige, Tema: Vad är det som händer egentligen?
*2010 Temaland: Frankrike
*2011 Temaland: Estland
*2012 Temaland: Ungarn
*2013 Temaland: Tyskland
*2014 Temaland: Italia
*2015 Temaland: Russland
*2016 Temaland: De nordiske landene
*2017 Temaland: Finland
*2018 Temaland: USA
*2019 Temaland: Frankrike
*2020 Tema: Arrangert digitalt på grunn av koronapandemien 
*2021 Tema: Dialog
*2022 Tema: Den konstruktive debatten
*2023 Tema: Makt

## Referanser


## Eksterne lenker
* Informasjon om bokmessen fra Svenska litteratursällskapet i Finland
*
Frøsendal

**Frisendal** eller **Frøsendal** er ei grend i Flatanger kommune.

Den ligger ved Mursteinsfjorden mellom Utvorda og Sitter. Stedet har veiforbindelse med resten av kommunen med fylkesvei 6928 og fylkesvei 766 via Namdalseid. Poststed er 7777 Nord-Statland i Namdalseid.
## Referanser
Uiloq Slettemark

**Uiloq Slettemark** (født Heilmann 6. august 1965 i Varde, Danmark) er en grønlandsk skiskytter og langrennsløper, bosatt i Nittedal, Norge. Hun representerer Nuuk Biathlonklub og har konkurrert internasjonalt for Grønland (i skiskyting) og Danmark (i langrenn) siden 1999. Hun har også vært generalsekretær i det grønlandske skiskytterforbundet.
Uiloq Slettemark er gift med Øystein Slettemark, som også er skiskytter og langrennsløper.

Uiloq Slettemark debuterte i verdenscupen i skiskyting på sprintdistancen (7,5 km) i Oslo i 1990 med 31.-plass av 35 deltakere. Hennes beste plassering i verdenscupen er en 31.-plass (av 35 deltakere) på sprinten (7,5 km) i Oslo i 1990. I VM er hennes beste plassering 48.-plass (av 78 deltakere) i Khanty-Mansijsk i 2003. Hun har deltatt i VM i 1990, 2001, 2003, 2004, 2005, 2007 og 2009, men ikke i OL i 2002 og 2006. Under VM i Pyeongchang i 2009 var Uiloq Slettemark og mannen Øystein Slettemark nest eldste og tredje eldste utøver, etter Athanassios Tsakiris fra Hellas.
Hun deltok også i EM i Nové Město i 2008.

Slettemark konkurrerte internasjonalt i langrenn mellom 1980 og 2002. Hun representerte Danmark i Junior VM i 1980, VM i Oberstdorf 1987, VM i Lathi 1989 og 1991 i Ramsau i 1999 og Lahtis i 2001. Hennes beste plassering i VM er 45.-plass (av 59 deltakere) på 15 km i 1999. Hun har deltatt i to langdistanserenn i verdenscupen. På 44 km i Lamoura Mouthe i Frankrike i 2000 ble hun nummer 35 av 40 deltakere i eliteklassen. I Birkebeinerrennet (58 km) på Lillehammer i 2002 ble hun sist av 48 deltakere i eliteklassen. Hennes beste plassering i et renn organisert av FIS er en 5.-plass i et FIS-renn (10 km) i Campra i Sveits i 2000.

Uiloq Slettemark har vunnet Arctic Circle Race, et grønlandsk etappeløp i langrenn, 9 av 12 ganger siden 1998. I 1998 og 2009 ble hun nummer 2, og i 2006 ble hun nummer 9.

Selv om hun deltok i VM i skiskyting og Arctic Circle Race i 2009, hadde hun egentlig lagt opp som aktiv skiløper. I juni 2009 varslet hun imidlertid at hun ville gjøre comeback som internasjonal skiskytter for å forsøke å kvalifisere seg til OL i Vancouver i 2010.

## Referanser

## Kilder
* IBU: Biografi
* FIS: Biografi

## Eksterne lenker
* 
* Uiloq Slettemarks blogg
* OnLine: Et ski-ægtepar med mod, drømme, vilje & styrke (nr. 1 2005, s. 6-8)
Apollinarij Vasnetsov

**Apollinarij Mikhajlovitsj Vasnetsov** (russisk: Аполлинарий Михайлович Васнецов; født  i landsbyen Rjabovo i provinsen Vjatka, død 23. januar 1933 i Moskva) var en russisk kunstmaler og grafiker. Han spesialiserte seg på scener fra middelalderen i Moskva. Han var en yngre bror av den mer berømte Viktor Vasnetsov.

Vasnetsov var både maler og grafiker. Noen formell utdanning i malerkunst fikk han ikke. Men han gikk i lære hos sin eldre bror Viktor Vasnetsov. Fra 1883 bodde og arbeidet han og broren i Abramtsevo, der han ble påvirket av maleren Vasilij Polenov. I 1898–1899 reiste han i Italia, Frankrike og Tyskland.

I tillegg til episke landskapsbilder av russisk natur, skapte Apollinarij Vasnetsov sin egen sjanger av rekonstruerte, historiske landskap basert på historiske og arkeologiske data. Maleriene hans gir et visuelt bilde av Moskva slik det må ha vært i hundreårene mellom 1300-tallet og 1700-tallet.

Vasnjetsov var medlem av Peredvizjniki fra 1899, og akademimedlem fra 1900. Han var enn av grunnleggerne og tilsynsmennene av Russlands Kunstnerforening.

I begynnelsen av 1920 inviterte Arkeologiutvalget (forgjengeren til Selskapet for vern av kulturminner) Apollinarij Vasnetsov og noen andre malere (blant dem Vikentij Trofimov) til å tegne gamle byer i Voronezj.

## Verker

Image:Аполлинарий Васнецов Кремль.jpg|Kreml, 1892
Image:Novgorod_torg.JPG|Novgorod torg
Image:VasnecovA VMoskovskom.jpg|Kreml i Moskva
Image:Strorus_gorod.jpg|Strorus gorod (Gammel russisk by)
Fil:Ivan_the_Great_Square_in_Kremlin._XVII_century.jpg|Ivan den store-plassen i Kreml, 1903


## Referanser


## Litteratur
* *Apollinary Vasnetsov* av Vasnetsova, Yekaterina & Schmidt, Igor (red.) Izobrazitelnoye Iskusstvo, Moscow, 1980, (Russisk/Engelsk) Book ID V 1121 31
Ninan Renate Karlsen

**Ninan Renate Karlsen** (født 1972) er en norsk hundekjører som tok to gull under VM i hundekjøring 2009 i Canada. Hun tok sølvmedaljen i 2-spann snørekjøring under VM i hundekjøring 2011 på Hamar. Hun representerer Asker Trekkhundklubb og bor på Filtvet i Hurum.

## Internasjonale meritter
* VM-gull combined 2009 (nordisk stil)
* VM-gull snørekjøring 1-spann 2009 (nordisk stil)
* VM-sølv combined 2011 (nordisk stil)
* VM-sølv pulk 1-spann 2011 (nordisk stil)
* VM-sølv snørekjøring 2-spann 2011 (nordisk stil)
* VM-bronse snøresykkel 2011 (barmark)

## Referanser
Böhler Welding

**Böhler Welding** er et produktprogram som tilhører konsernet voestalpine. Det omfatter tilsettsmateriale for sveising og lodding for de fleste legeringer og bruksområder. Fabrikkene ligger i Østerrike, Tyskland, Belgia, Mexico, Brasil, Indonesia og Kina. I Norden er selskapet særlig kjent innen segmentet offshore, reparasjon og vedlikehold for gruve- og stålproduksjon. Varemerkene Avesta Welding, UTP, T-PUT og Böhler Welding står for produktprogrammet og dekker de fleste segmenter for sveising.

## Eksterne lenker
* voestalpine Böhler-Welding
Everything Is Illuminated

***Everything Is Illuminated*** er en amerikansk biografisk dramafilm fra , regissert av Liev Schreiber og basert på Jonathan Safran Foers roman Alt blir klart og betydelig.

## Handling
En ung amerikansk jødisk samler gir seg ut for å finne den kvinnen som reddet hans farfar i en liten ukrainsk by som ble jevnet med jorden ved nazistenes invasjon. Som veiviser benytter han en sur ukrainsk gubbe og hans sønnesønn, en gutt som har en sterk pasjon for den amerikanske popkulturen, men ikke er særlig dyktig i engelsk. Reisen blir seinere en mer og mer meningsfull reise der alle personer kommer i kontakt med sine røtter.

## Rolleliste

## Eksterne lenker
* 
*
Sør-Afrika under Sommer-OL 1948

**Sør-Afrika under Sommer-OL 1948**. 32 sportsutøvere fra Sør-Afrika deltok under Sommer-OL 1948 i London. Sør-Afrika kom på attendeplass med to gull-, en sølv- og en bronsemedalje.

## Medaljer

## Medaljevinnerne